101 
Blandt afsondrede Samfund i Europa er der neppe nogef, 
hvis statistiske Forholdt* for en lang Aarrække ere fuldstændigere 
bekjendte og iiøjere granskede end Islands. Dr. Schleissners 
Skrift afgiver dertil det rigeste Material. Efterat have paavist 
Smitsotternes Hyppighed paa Island samt at de ved frygtelig 
Hærjen have i Aarhundreder holdt Befolkningen ruggende frem 
og lilbage omkring det samme, i Forhold til Øens Flade-Indhold, 
ubetydelige Tal, gjør han en Bemærkning, som viser at denne 
sørgelige Særegenhed aldeles ikke har en klimatisk Oprindelse: 
Man kan ikke opdage nogen Forskjel imellem Dødeligheden 
hos de Islændinger, som bo i Egne, hvor de vulkanske Kræfter 
vise sig virksomst t. Ex. nærved Svovlkilderne og Geyserne, og 
paa den anden Side hos dem, som leve fjernere fra den under¬ 
jordiske Ilds Arner. Heller- ikke er der nogen Forskjel bemærket 
imellem Fjældbyggerne og Dalboerne. 
De indfødte Islændinger angribes mandjævnt af de der her- 
skende Smitsotter. Derimod forskaanes i Almindelighed de ind- 
flyttede. Dette er ganske det modsatte Tilfælde af hvad der plejer 
at herske i usunde Lande. 
I en mærkelig Modsætning til den islandske Befolknings Stil- 
lestaaen i de sednere Aarhundreder staar Sagaernes Beretning 
om at Øen i mindre end et hundrede Aar blev fuldkommen be¬ 
folket. I den nærmeste Tid derefter havde Island sin glimrende 
og ansete Periode, da Folket antages at have været talrigere end 
det nu er og visseligen udviklede den største Kraft og Driftighed. 
Man vil erkjende at disse tvende modsatte Tidsrum, Frern- 
adskridningens og Stillestandens, falde sammen med tvende mod¬ 
satte Familie-Forholde: i det første besættes Island af en Mængde 
forskjellige Ætter fra de fleste Skandinaviens Bygder, ja endog 
af Irelændinger og Skotter. Imellem disse Slægter foregaar der 
i de første Menneskealdere en Sammensmeltning, samtidigen med 
Folkets Fremgang. Da denne Sammensmeltning er fuldbragt, 
danne Islænclingerne et ensartet Folk, boende i srnaa fjernt afson¬ 
drede Bygdelag langs en umaadelig Kystrand og stødende op til 
uvejsomme Ørkener. Naboerne slutte sig nu nærmere sammen 
